กระทู้ถามที่ ๐๔๑ ร.

สภาผู้แทนราษฎร

๑๒ กันยายน ๒๕๖๒

เรื่อง การแก้ไขปัญหาความเดือดร้อนเรื่องที่ดินของกลุ่มราษฎรผู้ต้องการกลับคืนภูมิลำเนาเดิมในพื้นที่จังหวัดเพชรบูรณ์

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงทรัพยากรธรรมชาติและสิ่งแวดล้อม
ดังต่อไปนี้

ด้วยข้าพเจ้าได้รับการร้องเรียนจากตัวแทนกลุ่มราษฎรผู้ต้องการกลับคืนภูมิลำเนาเดิม ในพื้นที่จังหวัดเพชรบูรณ์ นำโดยนายหน่อยใจ แซ่หลอ และพวกประมาณ ๒๐ คน ได้ยืนหนังสือร้องเรียนต่อสำนักฟื้นฟูและพัฒนาพื้นที่อนุรักษ์ ส่วนจัดการและชุมชนในพื้นที่ป่าอนุรักษ์ เนื่องจากได้รับความเดือดร้อนจากการไม่สามารถกลับภูมิลำเนาเดิมและไม่มีที่ดินทำกิน ซึ่งเป็นผลมาจากคำสั่งสำนักนายกรัฐมนตรี ที่ ๖๖/๒๕๒๓ ทำให้การเข้าไปใช้ประโยชน์ในที่ดินของราษฎรไม่สามารถดำเนินการได้ ทั้งๆ ที่มีการเข้าไปอาศัยอยู่ทำกินมาตั้งแต่อดีต เนื่องจากปัญหาความไม่ชัดเจนของกฎหมายที่เกิดความไม่สอดคล้องกับบริบทของพื้นที่จนเกิดกรณีพิพาทกับภาครัฐในหลายกรณี ส่งผลให้ราษฎรได้รับความเดือดร้อนเป็นอย่างยิ่ง จึงจำเป็นที่จะต้องได้รับความช่วยเหลือและหาแนวทางการแก้ไขอย่างเร่งด่วน จึงขอเรียนถามว่า

๑. กระทรวงทรัพยากรธรรมชาติและสิ่งแวดล้อมมีแนวทางดำเนินการแก้ไขปัญหาความเดือดร้อนเรื่องที่ดินของกลุ่มราษฎรผู้ต้องการกลับคืนภูมิลำเนาเดิมในพื้นที่จังหวัดเพชรบูรณ์อย่างไร

ขอทราบรายละเอียด

๒. เพื่อป้องกันมิให้เกิดปัญหาดังกล่าวขึ้นในพื้นที่อื่น กระทรวงทรัพยากรธรรมชาติและสิ่งแวดล้อมจะมีมาตรการฟื้นฟูเยียวยาราษฎรที่ได้รับผลกระทบในเรื่องดังกล่าวหรือไม่ อย่างไร

ขอทราบรายละเอียด

ขอให้ตอบในราชกิจจานุเบกษา

ได้ตามกฎหมาย ภายหลังที่พระราชบัญญัติอุทยานแห่งชาติ พ.ศ. ๒๕๖๒ และพระราชบัญญัติสงวน
และคุ้มครองสัตว์ป่าแห่งชาติ พ.ศ. ๒๕๖๒ มีผลใช้บังคับ โดยแนวทางการแก้ไขที่ดินของราษฎรในเขต
ป่าอนุรักษ์ หลักการจัดการพื้นที่ชุมชนที่จะได้รับการพิจารณาต้องเป็นชุมชนที่อยู่อาศัยเดิม ไม่มีการ
จัดที่ดินให้แก่บุคคลภายนอกพื้นที่ ต้องมีการกำหนดขอบเขตพื้นที่ทำกินที่เป็นที่ยอมรับร่วมกัน และเป็น
การให้สิทธิตามกิน มิให้เอกสารสิทธิในการดำเนินการจัดการพื้นที่เพื่อให้ได้ข้อตกลง “แนวเขตบริหาร
เพื่อการอนุรักษ์” เป็นที่ยอมรับของทุกฝ่าย ในรูปแบบการประชาคมของชุมชนโดยมีคณะทำงาน/
คณะกรรมการดำเนินการ ๒ ระดับ ที่แต่งตั้งโดยผู้ว่าราชการจังหวัด คือ คณะทำงานสำรวจ
การครอบครองที่ดิน ระดับพื้นที่ และคณะกรรมการพิจารณา ผลสำรวจการครอบครองที่ดิน
สำนักบริหารพื้นที่อนุรักษ์หรือสำนักบริหารพื้นที่อนุรักษ์สาขา นับว่าเป็นการปฏิรูปในการแก้ไขปัญหา
และการจัดการพื้นที่การครอบครองของราษฎรในเขตป่าอนุรักษ์ ที่มีการทำมาตราการแนวทางและ
การปรับปรุงแก้ไขกฎหมาย เพื่อให้สามารถอนุญาตให้ราษฎรอยู่อาศัยและใช้ประโยชน์อย่างเกื้อกูลธรรมชาติ
คำถามข้อที่ ๒
เพื่อป้องกันมิให้เกิดปัญหาดังกล่าวขึ้นในพื้นที่อื่น กระทรวงทรัพยากรธรรมชาติและสิ่งแวดล้อม
จะมีมาตรการฟื้นฟูเยียวยาราษฎรที่ได้รับผลกระทบในเรื่องดังกล่าวหรือไม่ อย่างไร ขอทราบรายละเอียด
คำตอบข้อที่ ๒
กระทรวงทรัพยากรธรรมชาติและสิ่งแวดล้อม ขอเรียนว่า พระราชบัญญัติคณะกรรมการ
นโยบายที่ดินแห่งชาติ พ.ศ. ๒๕๖๒ (คฑช.) จัดทำขึ้นเพื่อกำหนดนโยบายและแผนการบริหารจัดการ
ที่ดิน และทรัพยากรที่ดินของประเทศ เพื่อประโยชน์ด้านเศรษฐกิจ สังคม วัฒนธรรม สิ่งแวดล้อม
และความมั่นคง โดยการบูรณาการกระจายอำนาจ การมีส่วนร่วมของประชาชน ชุมชน และ
ภูมิสังคม ซึ่งจะทำให้การบริหารจัดการที่ดินและทรัพยากรดินของประเทศที่มีอยู่อย่างจำกัด
มีประสิทธิภาพ เกิดประโยชน์สูงสุด สมดุล เป็นธรรม และยั่งยืน แก้ไขปัญหาความเดือดร้อน
ของประชาชน และความเหลื่อมล้ำในสังคม โดยนโยบายการจัดการที่ดินทำกินในชุมชนของ คฑช.
เป็นการจัดที่ดินโดยไม่ให้กรรมสิทธิ์ แต่อนุญาตให้เข้าทำประโยชน์ในที่ดินของรัฐเป็นกลุ่มหรือชุมชน
ตามหลักเกณฑ์และเงื่อนไขที่ คฑช. กำหนด ในรูปแบบสหกรณ์หรือรูปแบบอื่นที่เหมาะสม เพื่อร่วมกัน
บริหารจัดการที่ดิน รวมทั้งการส่งเสริมการประกอบอาชีพตามศักยภาพของพื้นที่ กรนี้ถึงราษฎร
ผู้เดือดร้อนที่ไร้วางกำถูกิน จะดำเนินการจัดทำกินในที่ดินของรัฐฯ มีความเหมาะสมภายในเขต
จังหวัดหรือจังหวัดใกลเคียง หากอยู่เป็นกลุ่มหรือชุมชนในรูปแบบสหกรณ์ หรือรูปแบบอื่นโดยไม่ให้มีกรรมสิทธิ์
ตามหลักเกณฑ์และเงื่อนไขที่ คฑช. กำหนด